Държавен вестник, бр. 3, 2004 г., стр. 72

С Т Р .  72
Д Ъ Р Ж А В Е Н   В Е С Т Н И К
Б Р О Й  3
между сградите в съседните имоти е спазено
необходимото нормативно отстояние, или с
прозорци с подпрозоречно разстояние от пода
най-малко 1,6 м при разстояние между сгради-
те, по-малко от нормативно необходимото. При
покриване на калканната стена с ново застроя-
ване в съседния имот, предвидено с подробен
устройствен план, не се дължи обезщетение за
закриването на такива прозорци.
(7) До калканна стена на жилищна, вилна,
курортна или общественообслужваща сграда не
могат да се разполагат производствени и други
сгради и съоръжения, източници на наднормен
шум и други вредни влияния.
(8) Дължината на калканните стени при
свързано жилищно застрояване на сградите
на основното застрояване се определя от до-
пустимата дълбочина на застрояване, но не
може да надвишава 16 м извън случаите по
чл. 29 и 30 ЗУТ.
(9) При покриване на калканна стена с дъл-
жина, по-малка от 16 м, за достигане на допус-
тимата дълбочина на застрояване се прави от-
стъп от страничната регулационна линия (гра-
ница на имота) с размери, съобразени с норма-
тивите за разполагане на сградите при свобод-
но застрояване.
(10) При свързано застрояване на сгради на
основното застрояване се допуска преход в етаж-
ността на разстояние най-малко 3 м от регула-
ционната линия.
Чл. 83. (1) При свободно ниско застроява-
не в тесни урегулирани поземлени имоти по
улици с посока север—юг и полупосоките до
45 градуса въз основа на подробен устройст-
вен план се допуска сградите да се разполагат
на северната регулационна линия на имота с
покрив, обърнат към съседния имот, и със
стена, оформена като фасада. Прозорци вър-
ху тази стена се допускат с оглед проветрява-
не на помещенията зад нея. Те трябва да бъ-
дат с подпрозоречно разстояние най-малко
1,6 м от пода. Водите от покрива на сградата
трябва да се отвеждат в имота, в който се из-
гражда сградата.
(2) В случаите по ал. 1 между сградата на
северната граница и сградата в съседния имот
трябва да има разстояние най-малко 6 м и то не
може да се намалява. Ако това разстояние не
може да се спази, застрояването се извършва
съобразно общите правила и нормативи.
Г л а в а  д в а д е с е т  и  т р е т а
РАЗПОЛАГАНЕ НА ПОСТРОЙКИТЕ НА
ДОПЪЛВАЩОТО ЗАСТРОЯВАНЕ В УРЕГУ-
ЛИРАНИТЕ ПОЗЕМЛЕНИ ИМОТИ
Чл. 84. Допълващо застрояване с постройки
се разрешава по реда и съгласно изискванията
на чл. 41—47 ЗУТ.
Чл. 85. При определяне на местоположени-
ето, характера и големината на паркингите и
гаражите се спазват следните изисквания:
1. проходите и рампите към паркинги и га-
ражи се разполагат в регулационните граници
на съответния имот;
2. подземните гаражи се вентилират (при
необходимост механично) чрез вентилационни
канали, извеждащи замърсения въздух над пок-
рива на сградите на основното застрояване;
3. изграждането на подземни гаражи извън
застроената площ на основното застрояване се
съобразява с изискванията за максимално до-
пустимите стойности на плътност и интензив-
ност на застрояване и минимална озеленена
площ за съответната устройствена зона.
Г л а в а  д в а д е с е т  и  ч е т в ъ р т а
ИЗДАТИНИ НА СГРАДИТЕ
Чл. 86. Части от сградите, които излизат пред
фасадните плоскости, изградени по линиите на
застрояване, и над покривната плоскост на сгра-
дата, са издатини (еркери, балкони, козирки,
капандури, стрехи, корнизи и други архитектур-
ни елементи).
Чл. 87. (1) Пред външната линия на застро-
яване, когато тя съвпада с уличната регулаци-
онна линия, се допускат:
1. входни стъпала, пиластри, рамки и други
архитектурни елементи около отворите—
до 0,15 м, както и цокли—до 0,05 м;
2. конструктивни елементи при надстроява-
не на сградата—до 0,25 м;
3. шахти—по изключение, само когато не е
възможен достъпът до съответните подземни
помещения и при гарантирано обезопасяване
въз основа на одобрен проект;
4. еркери—до 0,30 м при улици с широчина
до 12 м, до 0,60 м при улици с широчина от 12
до 15 м и до 0,90 м при улици с широчина над
15 м;
5. балкони—до 0,60 м при улици с широчи-
на до 12 м, до 0,90 м при улици с широчина над
12 м и до 1,20 м при улици с широчина над
18 м.
(2) Пред външната линия на застрояване,
когато тя не съвпада с уличната регулационна
линия, се допускат балкони и еркери до 1,5 м,
които не могат да излизат пред уличната регу-
лационна линия на разстояния, по-големи от
установените в ал. 1, т. 4 и 5.
(3) Еркерите по ал. 1 и 2 не могат да заемат
еднометровата ивица в края на дължината на
ограждащата стена към странична регулация.
(4) При остъкляване на балкони се спазват
изискванията за еркери на ал. 3.
(5) При широчина на тротоарите, по-мал-
ка или равна на 2,50 м, и налично улично озе-
леняване с дървесна растителност на трото-
ара еркерите към улицата не могат да излизат
повече от 0,30 м пред уличната регулационна
линия.
Чл. 88. (1) Пред вътрешните линии на заст-
рояване —страничните и към дъното на парце-
лите, се допускат: